2005R0488 — SL — 26.05.2006 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 488/2005 z dne 21. marca 2005 o taksah in dajatvah, ki jih obračunava Evropska agencija za varnost v letalstvu (Besedilo velja za EGP) (UL L 081, 30.3.2005, p.7)

spremenjena z:









▼B

UREDBA KOMISIJE (ES) št. 488/2005

z dne 21. marca 2005

o taksah in dajatvah, ki jih obračunava Evropska agencija za varnost v letalstvu

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Evropskega parlamenta in Sveta (ES) št. 1592/2002 z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu ( 1 ) in zlasti odstavka 1 člena 53 Uredbe, po posvetovanju z upravnim odborom Evropske agencije za varnost v letalstvu, ob upoštevanju naslednjega: (1) Prihodki Evropske agencije za varnost v letalstvu (v nadaljnjem besedilu Agencija) izhajajo iz prispevka Skupnosti in katere koli evropske tretje države, s katero je Skupnost sklenila sporazume iz člena 55 Uredbe (ES) št. 1592/2002, iz taks, ki jih vplačajo vlagatelji certifikatov, in potrdil, ki jih Agencija izda, ohrani ali spremeni, ter iz dajatev za objave, obravnavanje pritožb, usposabljanje in druge storitve, ki jih zagotavlja Agencija. (2) Prihodki in odhodki Agencije morajo biti uravnoteženi. (3) Dajatve in takse iz te uredbe lahko zahteva in obračunava izključno Agencija in sicer v eurih. Oblikovane morajo biti transparentno, pravično in enotno. (4) Takse, ki jih Agencija obračuna, ne smejo ogrožati konkurenčnosti zadevnih evropskih podjetij. Temeljiti morajo na osnovah, ki upoštevajo plačilno sposobnost majhnih podjetij. Poleg tega geografski položaj podjetij na ozemljih držav članic ne sme predstavljati diskriminatornega faktorja. (5) Vlagatelj mora biti še pred začetkom izvajanja storitve obveščen, kolikor je možno, o predvidenem znesku za storitev, ki bo zanj opravljena, ter o načinu plačila. Merila za določitev zneska morajo biti jasna, enotna in javna. V kolikor vnaprejšnja določitev zneska ni možna, mora biti vlagatelj o tem obveščen pred začetkom izvajanja storitve. V tem primeru se je treba pred začetkom izvajanja storitve dogovoriti o jasnih načinih ocene zneska, ki se plačuje sproti v času izvajanja storitve. (6) Znesek takse, ki jo mora plačati vlagatelj, mora biti odvisen od zapletenosti naloge, ki jo opravi Agencija, ter ustrezne delovne obremenitve. (7) Podjetju je treba omogočiti dober finančen pregled in možnost vnaprejšnjega izračuna zneska taks, ki ga bo slednje moralo plačati. Istočasno je treba vzdrževati ravnotežje med celotnim stroškom, ki ga ima Agencija za vodenje postopka certifikacije, in skupno vsoto taks, ki jih slednja obračuna. Na osnovi finančnih rezultatov in napovedi Agencije mora biti tako dovoljena vsakoletna revizija stopnje taks. (8) Ukrepi, predvideni s to uredbo, so v skladu z mnenjem odbora, ustanovljenega s prvim odstavkom člena 54(1) Uredbe (ES) št. 1592/2002 – ob upoštevanju naslednjega: SPREJELA NASLEDNJO UREDBO:







POGLAVJE I

SPLOŠNE DOLOČBE

Člen 1

Ta uredba se uporablja za takse in dajatve, ki jih Evropska agencija za varnost v letalstvu (v nadaljevanju „Agencija“) obračunava v zameno za opravljene storitve, vključno z dobavo blaga.

Ta uredba določa predvsem, v katerih primerih morajo biti plačane takse in dajatve iz člena 48(1) Uredbe (ES) št. 1592/2002, zneske teh taks in dajatev ter načine njihovega plačila.

Člen 2

V tej uredbi se uporabljajo naslednje opredelitve:

(a) „dajatve“: zneski, ki jih obračunava Agencija in dolgujejo vlagatelji, ki koristijo storitve Agencije, razen postopke certifikacije;

(b) „takse“: zneski, ki jih obračunava Agencija in jih vlagatelji dolgujejo za pridobitev, ohranitev ali spremembo certifikatov in potrdil iz člena 15 Uredbe (ES) št. 1592/2002, ki jih ta Agencija izda, ohrani ali spremeni;

(c) „postopki certifikacije“: delovanje Agencije, ki je neposredno ali posredno potrebno za izdajo, ohranitev ali spremembo certifikatov in potrdil iz člena 15 Uredbe (ES) št. 1592/2002;

(d) „vlagatelj“: vsaka fizična ali pravna oseba, ki želi koristiti storitev Agencije, vključno z ohranitvijo ali spremembo nekega certifikata ali potrdila;

(e) „neposredni stroški“: stroški za plače osebja, ki je neposredno vključeno v postopke certifikacije, ter stroški prevoza tega osebja v okviru postopkov certifikacije;

(f) „posebni stroški“: stroški nastanitve, prehrane, nepredvideni stroški in dnevnice, ki so osebju odobreni v okviru postopkov certifikacije;

▼M1

(g) „posredni stroški“: pomenijo del stroškov Agencije za splošno infrastrukturo, organizacijo in upravljanje, ki nastanejo pri izvajanju postopkov certifikacije, razen neposrednih in posebnih stroškov, vključno s tistimi, ki izhajajo iz razvoja dela regulativnega materiala;

▼B

(h) „realni stroški“: dejanski stroški Agencije;

(i) „pravna dokumentacija“: vsa dokumentacija, ki jo Agencija pripravi v skladu s členom 14(2) Uredbe (ES) št. 1592/2002.







POGLAVJE II

DAJATVE

Člen 3

Agencija obračunava dajatve za vse storitve, ki jih opravi za vlagatelje, vključno z dobavo blaga, razen za:

(a) postopke certifikacije;

(b) prenos dokumentov in informacij v kakršnikoli obliki, v skladu z Uredbo Evropskega parlamenta in Sveta (ES) št. 1049/2001 ( 2 );

(c) dokumente, ki so brezplačno dostopni na spletišču Agencije.

Agencija obračunava dajatve tudi v primeru pritožbe na eno od njenih odločb v skladu s členom 35 Uredbe (ES) št. 1592/2002.

Člen 4

1. Višina dajatve, ki jo obračuna Agencija, je enaka realnemu strošku opravljene storitve vključno s predajo vlagatelju.

2. Dajatve, plačljive v primeru pritožbe ob uporabi člena 35 Uredbe (ES) št. 1592/2002, so v obliki pavšala, katerega znesek je natančno določen v Prilogi. Če se pritožbeni postopek zaključi v prid pritožnika, Agencija slednjemu avtomatično povrne omenjen pavšalni znesek.

3. Znesek dajatve je izražen v eurih. Vlagatelj je o njem in o načinu plačila dajatve obveščen pred pričetkom izvajanja storitve.

Člen 5

Dajatve mora plačati vlagatelj oziroma pritožnik.

Dajatve so plačljive v eurih.

Če v pogodbi ni drugače določeno, so dajatve obračunane pred izvajanjem storitve oziroma pred začetkom pritožbenega postopka.







POGLAVJE III

TAKSE

Člen 6

1. Takse zagotavljajo zadosten skupen prihodek za kritje vseh stroškov, neposrednih, posrednih in posebnih, ki nastanejo med postopki certifikacije, vključno s stroški pripadajočega stalnega nadzora.

2. Agencija mora med svojimi prihodki in stroški ločiti prihodke in stroške, vezane na postopke certifikacije.

V ta namen:

(a) takse, ki jih Agencija obračuna v zameno za postopke certifikacije, gredo na poseben račun in so vključene v posebno računovodstvo;

(b) Agencija vodi analitično računovodstvo o prihodkih in odhodkih. Razdelitveni ključ določa za vsak odhodek na proračunskem seznamu delež odhodka, ki izhaja iz postopka certifikacije.

3. Takse so vključene v začasno globalno oceno na začetku vsakega poslovnega leta. Ocena je narejena na osnovi predhodnih finančnih rezultatov Agencije, predvidenega stanja odhodkov in prihodkov ter predvidenega delovnega načrta.

4. Za izognitev kakršni koli diskriminaciji med podjetji na ozemljih držav članic so stroški prevoza, vezani na postopke certifikacije, ki se opravljajo za ta podjetja, posplošeni in pravično porazdeljeni med vlagatelje.

5. Priloga se ponovno pregleda in po potrebi spremeni v štirinajstih mesecih od datuma začetka veljavnosti te uredbe. Nato se lahko pregleda vsako leto.

Zneski in koeficienti iz Priloge se objavijo v uradni publikaciji Agencije.

Člen 7

Takse vsebujejo enega ali več spodnjih elementov:

(a) nespremenljiv del, katerega znesek se spreminja glede na zapletenost naloge, ki jo Agencija opravi; različne vrednosti nespremenljivega dela in koeficienti, ki vplivajo na vrednosti, se nahajajo v Prilogi;

(b) spremenljiv del, v razmerju z ustrezno delovno obremenitvijo in izražen v številu ur, ki se pomnožijo z urno postavko, katera se izračuna v skladu z drugim odstavkom člena 9; višina urne postavke je določena v Prilogi;

(c) znesek, ki je enak posebnim stroškom postopka certifikacije, ki so v celoti obračunani v njihovi realni vrednosti.

Člen 8

1. Takse so določene na ravneh:

Σ R = x D

kjer je:

Σ R = letna vsota taks, ki jih obračuna Agencija

D = letni odhodki, sprejeti v proračunu Agencije

x = odstotek letnih odhodkov, neposredno ali posredno vezanih na postopke certifikacije

2. V prehodnem obdobju, določenem v drugem pododstavku člena 53(4) Uredbe (ES) št. 1592/2002, je po potrebi del prispevka iz člena 48(1)(a) te iste uredbe lahko uporabljen za kritje stroškov Agencije, izhajajočih iz postopkov certifikacije. V tem primeru so takse za to obdobje določajo tako, da je:

Σ R = x D - Cp

kjer je:

Cp = delež prispevka, določenega v členu 48(1)(a) Uredbe (ES) št. 1592/2002, ki je uporabljen za financiranje postopkov certifikacije, opravljenih s strani Agencije.

Najkasneje s 1. januarjem 2008 bo Cp = 0.

Člen 9

1. Znesek taks je odvisen od zapletenosti postopka certifikacije in ustrezne delovne obremenitve. Določen je z uporabo spodnje enačbe:

R = F + (nh * t) + S

kjer je:

R = dolgovana taksa

F = nespremenljiv del, odvisen od narave opravljenega postopka (glej Prilogo)

nh = število zaračunanih ur (če se uporablja, glej Prilogo)

t = urna postavka (če se uporablja, glej Prilogo)

S = posebni stroški.

2. Urna postavka (t) je določena s skupnim letnim stroškom za plače osebja Agencije, ki je neposredno vključeno v postopke certifikacije. Izračunamo jo s pomočjo spodnje enačbe:

t = Cs/N

kjer je:

Cs = skupni letni strošek za plače (plače, prispevki za pokojnino in socialno varnost) osebja Agencije, ki je neposredno vključeno v postopke certifikacije

N = letni seštevek delovnih ur osebja Agencije, ki je neposredno vključeno v postopke certifikacije.

Člen 10

V primeru, da je postopek certifikacije delno ali v celoti opravljen izven ozemlja držav članic, so brez poseganja v člen 9 stroški prevoza izven teh ozemelj vključeni v takse, zaračunane vlagatelju. Za ta postopek ali del postopka je znesek zaračunane takse določen s spodnjo enačbo:

R = F + (nh * t) + S + V

kjer je:

R = dolgovana taksa

F = nespremenljiv del, odvisen od narave opravljenega postopka (glej Prilogo)

nh = število zaračunanih ur (če se uporablja, glej Prilogo)

t = urna postavka (če se uporablja, glej Prilogo)

S = posebni stroški

V = dodatni stroški prevoza.

Dodatni stroški prevoza, zaračunani vlagatelju, vključujejo realne stroške prevoza izven ozemlja držav članic in čas, ki so ga izvedenci porabili za ta prevoz in je obračunan z urno postavko.

Člen 11

Postopek certifikacije se na zahtevo vlagatelja lahko izvaja na poseben način, če v to privoli izvršni direktor.

V tem primeru se postopek certifikacije izvaja na spodnji način:

(a) določene so kategorije osebja, ki jih Agencija sicer ne bi določila, če bi sledila ustaljenim postopkom; in/ali

(b) določeno je toliko delovne sile, da so postopki izvedeni v rokih, ki so krajših od običajnih rokov ob uporabi ustaljenih postopkov Agencije.

Obračunana taksa je v tem primeru izjemoma zvišana, da se v celoti pokrijejo stroški, ki jih ima Agencija zaradi ugoditve tej posebni zahtevi.

▼M1

Člen 12

1. Takso plača vlagatelj zahtevka. Plačljiva je v eurih.

2. Za izdajo, ohranitev in spremembo certifikata ali potrdila se predhodno plača polni znesek zadevne takse, razen če sta se vlagatelj zahtevka in Agencija dogovorila drugače. Agencija lahko v primeru neplačila prekliče zadevni certifikat ali potrdilo, potem ko je vlagatelja zahtevka uradno opozorila.

3. Seznam taks, ki jih Agencija uporablja, in pogoji plačila se sporočijo vlagateljem zahtevkov ob predložitvi njihovega zahtevka.

4. Za vse postopke certifikacije, ki zahtevajo plačilo spremenljivega deleža, lahko Agencija na zahtevo vlagatelju zahtevka predloži oceno stroškov. Agencija spremeni oceno stroškov, če se izkaže, da je postopek enostavnejši ali se lahko izvede hitreje, kot je bilo sprva predvideno, ali, v nasprotnem primeru, če je zahtevnejši ali počasnejši, kot je Agencija upravičeno predvidela.

5. Takse za ohranitev obstoječih certifikatov in potrdil se plačajo v skladu s časovnim razporedom, ki ga Agencija določi in sporoči imetnikom teh certifikatov in potrdil. Časovni razpored se oblikuje na osnovi pregledov, ki jih Agencija izvede, da bi preverila, če so taki certifikati in potrdila še veljavni.

6. Če se Agencija po prvem pregledu odloči, da zahtevka ne bo sprejela, se vlagatelju povrnejo vse že plačane takse, razen zneska za pokritje upravnih stroškov obravnavanja zahtevka. Znesek je enak fiksni taksi D iz Priloge.

7. Če mora Agencija prekiniti postopek certificiranja, ker vlagatelj zahtevka nima zadostnih sredstev ali ne upošteva zahtev, ki se uporabljajo, se preostanek vseh neplačanih taks plača v celoti, ko agencija preneha z delom.

▼B







POGLAVJE IV

PREHODNE IN KONČNE DOLOČBE

Člen 13

Od 1. junija 2005 takse zahteva in obračunava izključno Agencija.

Države članice ne obračunavajo taks za storitve certifikacije, tudi kadar jih izvajajo za Agencijo.

Agencija povrne državam članicam stroške za postopke certifikacije, ki so jih slednje izvedle za Agencijo.

Za postopke certifikacije, ki jih države članice za Agencijo izvajajo 1. junija 2005, obračuna takse Agencija, pri čemer pazi, da vlagatelj ne plača dvakrat.

Člen 14

Za namene uporabe te uredbe Agencija najpozneje v 30 dneh pred začetkom uporabe členov od 1 do 13 veljave te uredbe pisno potrdi Komisiji, da je sposobna prevzeti naloge, ki so ji zaupane s to uredbo, in tudi izračunati in fakturirati zneske dajatev, ki so jih vlagatelji dolžni, in povrniti zneske državam članicam.

Člen 15

Ta uredba začne veljati tretji dan po objavi v Uradnem listu Evropske unije.

Členi od 1 do 13 se uporabljajo od 1. junija 2005.

Ta uredba je v celoti zavezujoča in se neposredno uporablja v vseh državah članicah.









PRILOGA

KAZALO i. Certifikat tipa in certifikat tipa z omejitvami ali njun ekvivalent (iz poddela B in poddela O Priloge k Uredbi Komisije (ES) št. 1702/2003) ii. Dodatni certifikati tipa (iz poddela E Priloge k Uredbi (ES) št. 1702/2003) iii. Večje spremembe in večja popravila (iz poddelov D in M Priloge k Uredbi (ES) št. 1702/2003) iv. Manjše spremembe in manjša popravila (iz poddelov D in M Priloge k Uredbi (ES) št. 1702/2003) v. Letne takse za EASA imetnike certifikatov tipa in certifikatov tipa z omejitvami se štejejo za odobrene v skladu z Uredbo (ES) št. 1592/2002 vi. Odobritev projektivne organizacije (iz poddela J Priloge k Uredbi (ES) št. 1702/2003) vii. Dokazovanje sposobnosti projektiranja z alternativnimi postopki (iz poddela B odstavka 21.A.14(b) Priloge k Uredbi (ES) št. 1702/2003) viii. Odobritev proizvodne organizacije (iz poddela G Priloge k Uredbi (ES) št. 1702/2003) ix. Proizvodnja brez odobritve proizvodne organizacije (iz poddela F Priloge k Uredbi (ES) št. 1702/2003) x. Odobritve vzdrževalne organizacije (iz poddela F Priloge I in Priloge II k Uredbi Komisije (ES) št. 2042/2003) xi. Odobritev organizacije za vodenje stalne plovnosti (iz dela M poddela G Priloge I k Uredbi (ES) št. 2042/2003) xii. Takse za sprejem odobritev, enakih odobritvam iz „dela 145“ in „dela 147“ v skladu z veljavnimi dvostranskimi sporazumi xiii. Odobritev organizacije za usposabljanje iz vzdrževanja (iz Priloge IV k Uredbi (ES) št. 2042/2003) xiv. Pritožbe

Pojasnilo

— Certifikacijske zahteve (CZ) iz te priloge so bile sprejete v skladu s členom 14(2) Uredbe (ES) št. 1592/2002 in objavljene v uradni publikaciji Agencije v skladu z odločbo Evropske agencije za varnost v letalstvu (EASA) 2003/8 z dne 30. oktobra 2003 (www.easa.eu.int).

— V tej prilogi je: — — „Vrednost opreme“ iz tabel i, iii, iv in v se nanaša na ustrezni cenik proizvajalca. — „Vrednost dejavnosti“ iz tabel vi, viii, x in xiii pomeni: (število aktivnih tehničnih delavcev v organizaciji, ki so tesno povezani z dejavnostjo in jih je treba odobriti) * (100 * 1 400 ur = 140 000 EUR/aktivnega zaposlenega), razen če vlagatelj dokaže, da je treba uporabiti drugačno urno postavko. — Število aktivnih zaposlenih je neodvisno od števila posameznih mest, ki jih zajema odobritev, in vključuje podizvajalce. Število aktivnih zaposlenih zagotovi vlagatelj. — Administrativno osebje pri vlagateljevi organizaciji se ne vključi v izračun vrednosti dejavnosti. — „Podizvajalci“ – tehnično in administrativno osebje (povezano z dejavnostjo) se ne vključijo v izračun vlagateljeve vrednosti dejavnosti, pod pogojem, da je podizvajalcu že bila dodeljena lastna odobritev. — Vlagatelji in imetniki potrdil, ki jih izda agencija, morajo predložiti podpisan certifikat pooblaščenega uradnika zadevne organizacije, tako da lahko agencija določi ustrezno kategorijo takse.

i. Certifikat tipa in certifikat tipa z omejitvami ali njun ekvivalent (iz poddela B in poddela O Priloge k Uredbi Komisije (ES) št. 1702/2003 ( 3 ))

— Za vse vloge se plača določena taksa A iz tabele, pomnožena s koeficientom za zadevni proizvod.

— Za proizvode, ki so v tabeli zasenčeni, se plača urna pristojbina po stopnji iz tabele za čas, ki ga porabijo zastopniki EASE.

— Izvedenke in bistvene spremembe iz dela 21 poddela D Priloge k Uredbi (ES) št. 1702/2003 (zlasti odstavek 21A.101), ki vključujejo spremembe geometrije zrakoplova in/ali namestitve motorja, so navedene v tej tabeli.

▼M1

— Vsaka storitev v zvezi z dejavnostmi, ki jih izvaja Agencija, neposredno ali posredno, za namene izdaje, podaljševanja ali spremembe certifikatov ali potrdil iz člena 15 Uredbe (ES) št. 1592/2002 se zaračuna v skladu z določili poglavja II te uredbe.

▼B







Določena taksa A 21 000 EUR urna postavka 99 EUR







Kategorija proizvoda Opombe Koeficient takse CZ-25 velika letala 8 — CZ-25(D) — izvedenke in bistvene spremembe 4 CZ-23.A zrakoplovi iz CZ-23 člena 1.a.2 (potniška letala) 6 — CZ-23.A(D) — izvedenke in bistvene spremembe 3 CZ-23.B zrakoplovi iz CZ-23 člena 1.a.1 z MTOW (največja vzletna teža) med 2 000 kg in 5 670 kg 0,5 — CZ-23.B(D) — izvedenke in bistvene spremembe 0,25 CZ-29 veliki rotoplani 5 — CZ-29(D) — izvedenke in bistvene spremembe 2,5 CZ-27 majhni rotoplani 0,8 — CZ-27(D) — izvedenke in bistvene spremembe 0,4 CZ-E.T.A turbinski motorji z vzletno močjo, ki je enaka ali večja od 25 000 N, ali izhodno močjo, ki je enaka ali večja 2 000 kW 5,25 — CZ-E.T.A(D) — izvedenke in bistvene spremembe 1,55 CZ-E.T.B turbinski motorji z vzletno močjo manj kot 25 000 N ali izhodno močjo manj kot 2 000 kW 2 — CZ-E.T.B(D) — izvedenke in bistvene spremembe 0,55 CZ-E.NT neturbinski motorji 0,1 — CZ-E.NT(D) — izvedenke in bistvene spremembe 0,03 CZ-23.C zrakoplovi iz CZ-23 člena 1.a.1 z MTOW manj kot 2 000 kg 0,2 — CZ-23.C(D) — izvedenke in bistvene spremembe 0,1 CZ-22 jadralna letala in jadralna letala s pogonom 0,2 CZ-VLA zelo lahka letala 0,2 CZ-VLR zelo lahki rotoplani 0,25 CZ-APU pomožna pogonska enota 0,15 CZ-P.A za uporabo na zrakoplovu, certificiranim s CZ-25 (ali ekvivalentom) 0,2 — CZ-P.A(D) — izvedenke in bistvene spremembe 0,1 CZ-P.B za uporabo na zrakoplovu, certificiranim s CZ-23, CZ-VLA in CZ-22 (ali ekvivalentom) 0,05 — CZ-P.B(D) — izvedenke in bistvene spremembe 0,025 CZ-22.J za uporabo na zrakoplovu, certificiranim s CZ-22 0,04 — CZ-22.J(D) — izvedenke in bistvene spremembe 0,02 CZ-22.H neturbinski motorji 0,07 CZ-22.H(D) — izvedenke in bistvene spremembe 0,05 CZ-baloni še ni na voljo 0,1 CZ-airship še ni na voljo 0,5 CZ-34 brez dodatne določene dajatve, kadar vključeno v začetni certifikat tipa – dodatne ure le na zahtevo CZ-36 brez dodatne določene dajatve, kadar vključeno v začetni certifikat tipa – dodatne ure le na zahtevo CZ-AWO - ALL WEATHER OPERATION dejavnost po izdaji začetnega certifikata tipa; certifikacija za AWO, ki se obravnava kot sprememba certifikata tipa CZ-ETSO.A vrednost opreme nad 20 000 EUR 0,045 CZ-ETSO.B vrednost opreme med 2 000 in 20 000 EUR 0,025 CZ-ETSO.C vrednost opreme pod 2 000 EUR 0,01

ii. Dodatni certifikati tipa (iz poddela E Priloge k Uredbi (ES) št. 1702/2003)

— Za vse vloge je treba plačati določeno takso B iz tabele, pomnoženo s koeficientom za zadevni proizvod.

— Za proizvode, ki so v tabeli zasenčeni, se plača urna pristojbina po stopnji iz tabele za čas, ki ga porabijo zastopniki EASE.

— Za dodatne certifikate tipa, ki vključujejo spremembe geometrije zrakoplova in/ali namestitve motorja, se uporabljata certifikat tipa in certifikat tipa z omejitvami iz zgoraj navedene točke (i).







Določena taksa B 680 EUR urna postavka 99 EUR

▼M1







Vrsta proizvoda Pojasnila Koeficient fiksnih taks CZ-25 Velika letala — Pomembna 5 Nepomembna 4 Nepomembna, enostavna zasnova 2 CZ-23.A Zrakoplovi iz CZ-23 člena 1.a.2 (potniška letala) — Pomembni 5 Nepomembni 4 CZ-23.B Zrakoplovi iz CZ-23 člena 1.a.1 z MTOW med 2 000 kg in 5 670 kg — Pomembni 3 Nepomembni 2 CZ-29 Veliki rotoplani — Pomembni 4 Nepomembni 4 CZ-27 Mali rotoplani 0,5 CZ-E.T.A Turbinski motorji z vzletno močjo, enako ali večjo od 25 000 N, ali izhodno močjo, enako ali večjo kot 2 000 kW — Pomembni 1 Nepomembni 1 CZ-E.T.B Turbinski motorji z vzletno močjo manj kot 25 000 N ali izhodno močjo manj kot 2 000 KW 0,5 CZ-E.NT Neturbinski motorji 0,2







CZ-23.C Zrakoplovi iz CZ-23 člena 1.a.1 z MTOW manj kot 2 000 kg 1 CZ-22 Jadralna letala in motorna jadralna letala 0,2 CZ-VLA Zelo lahek zrakoplov 0,2 CZ-VLR Zelo lahek rotoplan 0,2 CZ-APU Pomožni agregat 0,25 CZ-P.A Za uporabo na letalu, certificiranim s CZ-25 (ali ekvivalentom) 0,25 CZ-P.B Za uporabo na letalu, certificiranim s CZ-23, CZ-VLA in CZ-22 (ali ekvivalentom) 0,15 CZ-22.J Za uporabo na letalu, certificiranim s CZ-22 0,15 CZ-22.H Neturbinski motorji 0,15 CZ-balloons Še ni na voljo 0,2 CZ-airships Še ni na voljo 0,5

▼B

iii. Večje spremembe in večja popravila (iz poddelov D in M Priloge k Uredbi (ES) št. 1702/2003)

— Za vse vloge je treba plačati določeno takso C iz tabele, pomnoženo s koeficientom za zadevni proizvod.

— Za proizvode, ki so v tabeli zasenčeni, se plača urna pristojbina po stopnji iz tabele za čas, ki ga porabijo zastopniki EASE.

— Za bistvene velike spremembe iz dela 21 poddela D Priloge k Uredbi (ES) št. 1702/2003 (zlasti odstavek 21A.101), ki vključujejo spremembe geometrije zrakoplova in/ali namestitve motorja, se za certifikat tipa/certifikat tipa z omejitvami plačajo takse iz tabele (i) zgoraj.

— Takse iz te tabele se ne uporabljajo za tista večja popravila, ki jih opravijo projektivne organizacije v skladu z odstavkom 21A.263(c)(5) dela 21 poddela D Priloge k Uredbi (ES) št. 1702/2003.







Določena taksa C 385 EUR urna postavka 99 EUR







Kategorija proizvoda Opombe Koeficient takse CZ-25 velika letala - „z obsežnim tehničnim pregledom“ 5 velika letala - „z omejenim tehničnim pregledom“ 4 CZ-23.A zrakoplovi iz CZ-23 člena 1.a.2 (potniška letala) 5 CZ-23.B zrakoplovi iz CZ-23 člena 1.a.1 z MTOW med 2 000 kg in 5 670 kg 3 CZ-29 veliki rotoplani 4 CZ-27 majhni rotoplani 0,5 CZ-E.T.A turbinski motorji z vzletno močjo, ki je enaka ali večja od 25 000 N, ali izhodno močjo, ki je enaka ali večja 2 000 kW 1 CZ-E.T.B turbinski motorji z vzletno močjo manj kot 25 000 N ali izhodno močjo manj kot 2 000 kW 0,5 CZ-E.NT neturbinski motorji 0,2 CZ-23.C zrakoplovi iz CZ-23 člena 1.a.1 z MTOW manj kot 2 000 kg 1 CZ-22 jadralna letala in jadralna letala s pogonom 0,3 CZ-VLA zelo lahka letala 0,3 CZ-VLR zelo lahki rotoplani 0,3 CZ-APU pomožna pogonska enota 0,4 CZ-P.A za uporabo na letalu, certificiranim s CZ-25 (ali ekvivalentom) 0,4 CZ-P.B za uporabo na letalu, certificiranim s CZ-23, CZ-VLA in CZ-22 (ali ekvivalentom) 0,3 CZ-22.J za uporabo na letalu, certificiranim s CZ-22 0,3 CZ-22.H neturbinski motorji 0,3 CZ-baloni še ni na voljo 0,3 CZ-airships še ni na voljo 0,5 CZ-ETSO.A vrednost opreme nad 20 000 EUR 0,4 CZ-ETSO.B vrednost opreme med 2 000 in 20 000 EUR 0,3 CZ-ETSO.C vrednost opreme pod 2 000 EUR 0,25

iv. Manjše spremembe in manjša popravila (iz poddelov D in M Priloge k Uredbi (ES) št. 1702/2003)

— Za vse vloge je treba plačati določeno takso D iz tabele, pomnoženo s koeficientom za zadevni proizvod.

— Takse iz te tabele se ne uporabljajo za tista manjša popravila, ki jih opravijo projektivne organizacije v skladu z odstavkom 21A.263(c)(2) dela 21 poddela D Priloge k Uredbi (ES) št. 1702/2003.







Določena taksa D 375 EUR







Kategorija proizvoda Opombe Koeficient takse CZ-25 velika letala 2 CZ-23.A zrakoplovi iz CZ-23 člena 1.a.2 (potniška letala) 2 CZ-23.B zrakoplovi iz CZ-23 člena 1.a.1 z MTOW med 2 000 kg in 5 670 kg 1 CZ-23.C zrakoplovi iz CZ-23 člena 1.a.1 z MTOW manj kot 2 000 kg 0 CZ-22 jadralna letala in jadralna letala s pogonom 0 CZ-VLA zelo lahka letala 0 CZ-29 veliki rotoplani 2 CZ-27 majhni rotoplani 1,5 CZ-VLR zelo lahki rotoplani 0 CZ-APU pomožna pogonska enota 1 CZ-P.A za uporabo na letalu, certificiranim s CZ-25 (ali ekvivalentom) 0 CZ-P.B za uporabo na letalu, certificiranim s CZ-23, CZ-VLA in CZ-22 (ali ekvivalentom) 0 CZ-22.J za uporabo na letalu, certificiranim s CZ-22 0 CZ-E.T.A turbinski motorji z vzletno močjo, ki je enaka ali večja od 25 000 N, ali izhodno močjo, ki je enaka ali večja 2 000 kW 1 CZ-E.T.B turbinski motorji z vzletno močjo manj kot 25 000 N ali izhodno močjo manj kot 2 000 kW 1 CZ-E.NT/CZ-22H vsi neturbinski motorji 0 CZ-baloni še ni na voljo 0 CZ-zrakoplovi še ni na voljo 0 CZ-ETSO.A vrednost opreme nad 20 000 EUR 0 CZ-ETSO.B vrednost opreme med 2 000 in 20 000 EUR 0 CZ-ETSO.C vrednost opreme pod 2 000 EUR 0

v. Letne takse za EASA imetnike certifikatov tipa in certifikatov tipa z omejitvami se štejejo za odobrene v skladu z Uredbo (ES) št. 1592/2002

▼M1

— Letne takse so obdavčene za vse trenutne imetnike certifikatov Agencije za tip, za tip z omejitvami in ETSO avtorizacije.

▼B

— Taksa je namenjena za kritje stroškov, ki jih ima agencija za zagotavljanje, da certifikati tipa ostajajo veljavni, vključno glede stalne plovnosti, ki ni povezana z naknadnimi spremembami in popravili certifikatov tipa.

— Taksa se zaračuna vsako leto. Najprej se zaračuna na začetku koledarskega leta po prvi certifikaciji za proizvode, ki so bili certificirani po začetku veljavnosti te uredbe. Za ostale proizvode se taksa prvič zaračuna ob začetku veljavnosti te uredbe in nato vsako leto.

— Višina takse za vsako kategorijo proizvodov je prikazana v spodnji tabeli: ▼M1 —



Vrsta proizvoda (1) Certifikat tipa Proizvodi zasnovani v EU (EUR) Certifikat tipa Proizvodi zasnovani v tretji državi (EUR) Certifikat tipa z omejitvami Proizvodi zasnovani v EU (EUR) Certifikat tipa z omejitvami Proizvodi zasnovani v tretji državi (EUR) CZ-25 (velika letala z MTOW večjo od 50 ton) 480 000 160 000 30 000 10 000 CZ-25 (velika letala z MTOW med 22 tonami in 50 tonami) 200 000 66 000 12 500 4 167 CZ-25 (velika letala z MTOW manjšo od 22 ton) 100 000 33 000 6 250 2 083 CZ-23.A 12 000 4 000 3 000 1 000 CZ-23.B 2 000 667 500 167 CZ-23.C 1 000 333 250 100 CZ-22 450 150 112,50 100 CZ-VLA 450 150 112,50 100 CZ-29 75 000 25 000 6 250 2 083 CZ-27 20 000 6 667 5 000 1 667 CZ-VLR 1 000 333 250 100 CZ-APU 800 267 200 100 CZ-P.A 1 500 500 375 125 CZ-P.B 400 133 100 100 CZ-22.J 150 100 100 100 CZ-E.T.A 90 000 30 000 7 500 2 500 CZ-E.T.B 15 000 5 000 3 750 1 250 CZ-E.NT 1 000 333 250 100 CZ-22.H 200 100 100 100 CZ-balloons 300 100 100 100 CZ-airships 500 167 125 100 CZ-34 0 0 0 0 CZ-36 0 0 0 0 CZ-AWO 0 0 0 0 (1) Pri tovornih letalih se koeficient 0,85 uporabi za takse na enakovredna potniška letala. ▼B

— Za imetnike več certifikatov tipa in/ali več certifikatov tipa z omejitvami se uporabi znižanje letnih taks, kot to prikazuje tabela, za drugo in vse naslednje certifikate tipa iste kategorije: —



Proizvod iste kategorije Popust za takse certifikata tipa 1. 0 % 2. 10 % 3. 20 % 4. 30 % 5. 40 % 6. 50 % 7. 60 % 8. 70 % 9. 80 % 10. 90 % 11. in vse naslednje proizvode 100 %

— Za zrakoplove, katerih primerkov je še vedno registriranih na svetu manj kot 50, se stalna plovnost zaračuna na uro do ravni taks za zadevno kategorijo proizvoda, kot je določeno v spodnji tabeli. Za proizvode, dele in naprave, ki niso zrakoplovi, se omejitev nanaša na število letal, na katere se zadevni proizvod, del ali naprava namestijo. —



urna postavka 99 EUR

vi. Odobritev projektivne organizacije (iz poddela J Priloge k Uredbi (ES) št. 1702/2003)

1. Splošno

(a) Takse se zaračunajo zaradi izdaje odobritve projektivni organizaciji in nadzora nad njo.

(b) Agencija uvede dodatne urne postavke (po stopnji iz tabele) za kritje dodatnih stroškov odobritve in nadzora organizacij, ki imajo projektne obrate na več lokacijah.

2. Prijavna taksa

(a) Za vse vloge za odobritev projektne organizacije je treba plačati določeno takso E iz tabele, pomnoženo s koeficientom za ustrezno kategorijo takse za zadevno organizacijo.

(b) Za nove odobritve in nadzor prav tako veljajo urne postavke (po stopnji iz tabele) za vloge, katerih pregled pripelje do ugotovitev stopnje 1 in/ali do več kot treh ugotovitev stopnje 2 na leto, kot to določa del 21.A.258 Priloge k Uredbi (ES) št. 1702/2003. Urne postavke se zaračunajo za kritje stroškov, ki nastanejo zaradi dela agencije po ugotovitvah.

3. Taksa za nadzorovanje

(a) Odobrenim projektnim organizacijam se zaračuna taksa za nadzor, ki je enaka stalni taksi E, pomnoženi s koeficientom ustrezne kategorije takse za zadevno organizacijo.

(b) Taksa za nadzorovanje se plača vsaka tri leta v treh enakih obrokih. Za že izdane odobritve se prvi obrok plača ob začetku veljavnosti te uredbe. Za vse sledeče odobritve se prvi obrok plača takoj po izdaji odobritve.

(c) Taksa za nadzor krije spremembe obstoječih odobritev brez poseganja v točko 2(b) zgoraj.







Določena taksa E 12 000 EUR urna postavka 99 EUR

▼M1







Kategorija taks glede na vrednost dejavnosti za odobritev (EUR) Koeficient Manj kot 500 001 0,1 Od 500 001 do 700 000 0,2 Od 700 001 do 1 200 000 0,5 Od 1 200 001 do 2 800 000 1 Od 2 800 001 do 4 200 000 1,5 Od 4 200 001 do 5 000 000 2,5 Od 5 000 001 do 7 000 000 3 Od 7 000 001 do 9 800 000 3,5 Od 9 800 001 do 14 000 000 4,8 Od 14 000 001 do 50 000 000 7 Od 50 000 001 do 140 000 000 12,8 Od 140 000 001 do 250 000 000 18 Od 250 000 001 do 500 000 000 50 Od 500 000 001 do 750 000 000 200 Več kot 750 000 000 600

▼B

vii. Dokazovanje sposobnosti projektiranja z alternativnimi postopki (iz poddela B odstavka 21.A.14(b) Priloge k Uredbi (ES) št. 1702/2003)

— Certifikat o sposobnosti projektiranja z alternativnimi postopki se zaračuna na urni osnovi po navedeni stopnji.







urna postavka 99 EUR

viii. Odobritev proizvodne organizacije (iz poddela G Priloge k Uredbi (ES) št. 1702/2003)

1. Splošno

(a) Takse se zaračunajo zaradi izdaje odobritve proizvodni organizaciji in zaradi nadzora nad njo.

(b) Agencija zaračuna dodatne urne postavke (po stopnji iz tabele) za kritje dodatnih stroškov odobritve in nadzora organizacij, ki imajo proizvodne obrate na več lokacijah. Za kompleksnejše mednarodne organizacije s proizvodnimi mesti v več kot dveh državah članicah se zadevni koeficient pomnoži z dve, tako da se pokrijejo dodatni stroški večnacionalnih dejavnosti nadzora.

2. Prijavna taksa

(a) Za vse vloge za odobritev proizvodne organizacije je treba plačati določeno takso F iz tabele, pomnoženo s koeficientom za ustrezno kategorijo takse za zadevno organizacijo.

(b) Za nove odobritve in nadzor prav tako veljajo urne postavke (po stopnji iz tabele) za vloge, katerih pregled pripelje do ugotovitev stopnje 1 in/ali do več kot treh ugotovitev stopnje 2 na leto, kot to določa del 21.A.158 Priloge k Uredbi (ES) št. 1702/2003. Urne postavke se zaračunajo za kritje stroškov, ki nastanejo zaradi dela agencije po ugotovitvah.

3. Taksa za nadzorovanje

(a) Odobrenim projektnim organizacijam se zaračuna taksa za nadzor, ki je enaka stalni taksi F, pomnoženi s koeficientom ustrezne kategorije taks za zadevne organizacije.

(b) Taksa za nadzorovanje se plača vsaki dve leti v dveh enakih obrokih. Za že izdane odobritve se prvi obrok plača ob začetku veljavnosti te uredbe. Za vse sledeče odobritve se prvi obrok plača takoj po izdaji odobritve.

(c) Taksa za nadzor krije spremembe obstoječih odobritev brez poseganja v točko 2(b) zgoraj.







Določena taksa F 12 000 EUR urna postavka 99 EUR







kategorija taks v skladu z vrednostjo dejavnosti odobritve (EUR) Koeficient takse manj kot 500 001 0,1 med 500 001 in 700 000 0,25 med 700 001 in 1 400 000 0,5 med 1 400 001 in 2 800 000 1,25 med 2 800 001 in 5 000 000 2 med 5 000 001 in 7 000 000 4 med 7 000 001 in 14 000 000 6 med 14 000 001 in 21 000 000 8 med 21 000 001 in 42 000 000 12 med 42 000 001 in 70 000 000 16 med 70 000 001 in 84 000 000 20 med 84 000 001 in 105 000 000 25 med 105 000 001 in 140 000 000 30 med 140 000 001 in 420 000 000 40 med 420 000 001 in 700 000 000 55 med 700 000 001 in 1 400 000 000 65 med 1 400 000 001 in 2 100 000 000 75 nad 2 100 000 000 120

ix. Proizvodnja brez odobritve proizvodne organizacije (iz poddela F Priloge k Uredbi (ES) št. 1702/2003)

— Certifikat o proizvodnji brez odobritve se zaračuna na urni osnovi po navedeni stopnji.







urna postavka 99 EUR

x. Odobritve vzdrževalne organizacije (iz poddela F Priloge I in Priloge II k Uredbi Komisije (ES) št. 2042/2003 ) ( 4 )]

1. Splošno

(a) Takse se zaračunajo zaradi izdaje odobritve vzdrževalne organizacije in nadzora nad njo.

(b) Agencija zaračuna dodatne urne postavke (po stopnji iz tabele) za kritje dodatnih stroškov odobritve in nadzora organizacij, ki imajo obrate za vzdrževanje na več lokacijah.

2. Prijavna taksa

(a) Za vse vloge za odobritev vzdrževalne organizacije je treba plačati določeno takso G iz tabele, pomnoženo s koeficientom za ustrezno kategorijo takse za zadevno organizacijo.

(b) Za nove odobritve in nadzor prav tako veljajo urne postavke (po stopnji iz tabele) za vloge, katerih pregled pripelje do ugotovitev stopnje 1 in/ali do več kot treh ugotovitev stopnje 2 na leto, kot to določa del M.A.619 Priloge I ali del 145.B.50 Priloge II k Uredbi (ES) št. 2042/2003. Urne postavke se obračunajo za kritje stroškov, ki nastanejo zaradi dela agencije po ugotovitvah.

3. Taksa za nadzorovanje

(a) Odobrenim vzdrževalnim organizacijam se zaračuna taksa za nadzor, ki je enaka stalni taksi G, pomnoženi s koeficientom ustrezne kategorije taks za zadevne organizacije.

(b) Taksa za nadzorovanje se plača vsaki dve leti v dveh enakih obrokih. Za že izdane odobritve se prvi obrok plača ob začetku veljavnosti te uredbe. Za vse sledeče odobritve se prvi obrok plača takoj po izdaji odobritve.

(c) Taksa za nadzor krije spremembe obstoječih odobritev brez poseganja v točko 2(b) zgoraj.







Določena taksa G 12 000 EUR urna postavka 99 EUR

▼M1







Kategorija taks glede na vrednost dejavnosti za odobritev (EUR) Koeficient Manj kot 500 001 0,5 Od 500 001 do 700 000 0,75 Od 700 001 do 1 400 000 1 Od 1 400 001 do 2 800 000 1,75 Od 2 800 001 do 5 000 000 2,5 Od 5 000 001 do 7 000 000 4 Od 7 000 001 do 14 000 000 6 Od 14 000 001 do 21 000 000 8 Od 21 000 001 do 42 000 000 8,5 Od 42 000 001 do 70 000 000 9 Od 70 000 001 do 84 000 000 9,5 Od 84 000 001 do 105 000 000 10 Več kot 105 000 000 10,5

▼B

xi. Odobritev organizacije za vodenje stalne plovnosti (iz dela M poddela G Priloge I k Uredbi (ES) št. 2042/2003)

— Takse se zaračunajo zaradi izdaje odobritve organizacije za vodenje stalne plovnosti in nadzora nad njo. Stalne takse so enake tistim za odobritev vzdrževalne organizacije, kot to določa tabela x, in zanje velja uvedba dodatnega koeficienta 1,5.

— Sklici na ugotovitve iz poglavja x po analogiji pomenijo ugotovitve iz dela M.A.716 Priloge I k Uredbi (ES) št. 2042/2003.

▼M1

xii. Takse za sprejem odobritev, enakih odobritvam iz „dela 145“ in „dela 147“ v skladu z veljavnimi dvostranskimi sporazumi

▼B

— Za nove odobritve se zaračunajo takse iz tabele H.

— Taksa za obnovitev odobritve, ki je enaka stalni taksi I iz tabele, se zaračuna vsaki dve leti.







Nove odobritve Določena taksa H 1 500 EUR







Obnovitev obstoječih odobritev Določena taksa I 1 200 EUR

xiii. Odobritev organizacije za usposabljanje iz vzdrževanja (iz Priloge IV k Uredbi (ES) št. 2042/2003)

1. Splošno

(a) Takse se zaračunajo zaradi izdaje odobritve organizaciji za usposabljanje iz vzdrževanja in nadzora nad njo.

(b) Agencija zaračuna dodatne urne postavke (po stopnji iz tabele) za kritje dodatnih stroškov odobritve in nadzora organizacij, ki imajo obrate za usposabljanje iz vzdrževanja na več lokacijah.

2. Prijavna taksa

(a) Za vse vloge za odobritev organizacije za usposabljanje iz vzdrževanja je treba plačati določeno takso J iz tabele, pomnoženo s koeficientom za ustrezno kategorijo takse za zadevno organizacijo.

(b) Za nove odobritve in nadzor prav tako veljajo urne postavke (po stopnji iz tabele) za vloge, katerih pregled pripelje do ugotovitev stopnje 1 in/ali do več kot treh ugotovitev stopnje 2 na leto, kot to določa del 147.B.130 Priloge IV k Uredbi (ES) št. 2042/2003. Urne postavke se obračunajo za kritje stroškov, ki nastanejo zaradi dela agencije po ugotovitvah.

3. Taksa za nadzorovanje

(a) Odobrenim organizacijam za usposabljanje iz vzdrževanja se zaračuna taksa za nadzor, ki je enaka stalni taksi J, pomnoženi s koeficientom ustrezne kategorije taks za zadevne organizacije.

(b) Taksa za nadzorovanje se plača vsaki dve leti v dveh enakih obrokih. Za že izdane odobritve se prvi obrok plača ob začetku veljavnosti te uredbe. Za vse sledeče odobritve se prvi obrok plača takoj po izdaji odobritve.

(c) Taksa za nadzor krije spremembe obstoječih odobritev brez poseganja v točko 2(b) zgoraj.







Določena taksa J 12 000 EUR urna postavka 99 EUR

▼M1







Kategorija taks glede na vrednost dejavnosti za odobritev (EUR) Koeficient Manj kot 500 001 0,5 Od 500 001 do 700 000 0,75 Od 700 001 do 1 400 000 1 Od 1 400 001 do 2 800 000 1,75 Od 2 800 001 do 5 000 000 2,5 Od 5 000 001 do 7 000 000 4 Od 7 000 001 do 14 000 000 6 Od 14 000 001 do 21 000 000 8 Od 21 000 001 do 42 000 000 9,5 Od 42 000 001 do 84 000 000 10 Več kot 84 000 000 10,5

▼B

xiv. Pritožbe

— Takse se zaračunajo za upravljanje pritožb, kot to določa člen 35 Uredbe (ES) št. 1592/2002.

— Za vse pritožbene vloge je treba plačati določeno takso K iz tabele, pomnoženo s koeficientom za ustrezno kategorijo zadevne osebe ali organizacije.

— Taksa se vrne v primerih, kadar pritožba privede do preklica sklepa agencije.

— Organizacije morajo predložiti podpisan certifikat pooblaščenega uradnika zadevne organizacije, tako da lahko agencija določi ustrezno kategorijo taks.







Določena taksa K 10 000 EUR







kategorija taks za fizične osebe Koeficient takse 0,1







kategorija taks za organizacije v skladu z iztržkom tožečega (EUR) Koeficient takse manj 100 001 0,25 med 100 001 in 1 200 000 0,5 med 1 200 001 in 2 500 000 0,75 med 2 500 001 in 5 000 000 1 med 5 000 001 in 50 000 000 2,5 med 50 000 001 in 500 000 000 5 med 500 000 001 in 1 000 000 000 7,5 nad 1 000 000 000 10